Ek het 'n paar grootmaat kermisresepte onder die Resepte afdeling, gaan kyk gerus as julle binnekort kermis hou!
Kaapstad Panorama. Toe ons innie Kaap was het ek 'n panorama foto van die onderste kabelspoorpunt by Tafelberg oor die stad genaam. Regs klik hier om dit af te laai, jammer die son het nie geskyn nie.
Die boek sal resepte bevat wat vernoem is na mense, plekke en gebeurtenisse, as jy 'n bydrae kan maak, laat weet en jy kry 'n gratis afskrif sodra die boek gereed is.
Ek beskou Anna Eksteen as die koningin va Resepte eBoeke in Afrikaans. Sy het nou al 'n hele versameling van resepte eBoeke wat enige kossoort dek, en dit in Afrikaans! eResepteboeke is goedkoop en geen posgeld is betaalbaar nie, die boeke word per epos gestuur en is in 'n japtrap by jou. Klik gerus hier en kyk na haar resepteboeke en bestel gerus een, of sommer 'n paar! As jy besluit om van haar boeke te bestel en jy noem dat jy daarvan hier te hore gekom het, sluit sy my Kampkosresepteboek gratis in!
Moedeloos bekyk ek die affêre. Dis blou en dis plêstiek, om die bene en middel is rek. Ek soek na ‘n etiket om te bepaal waar is voor en waar is agter. Geen etiket nie, ek is nie verbaas nie, geen ontwerper sal waag om sy etiket op so iets te sit nie. Die ding is dus “all side, same side”. Ek rek die middel oop en dit rek vir ewig, dis dus “one size fits all” ook! Dit sal vir Hilda van 7de Laan asook vir Saartjie Baartmann pas!
Ek wil jou en die wêreld voorstel aan my pêl, Sarisa Swanepoel. Sy bly in Engeland iewers langs ’n krieket ovaal waar sy ma is vir Neo en girlfriend vir 'n lieflike jongman. Sarisa is een van daai girls oor wie jy net kan kopskud, so vol surprises is sy. Asof dit nie genoeg is dat sy 'n briljante regsgeleerde is nie, kan sy met daai kleine lyf die grootste meanste bike met gemak manouevre. Sy hou van party, filosofeer, die natuur, amok maak en vreugde op aarde. Wat ek nie geweet het nie, is dat sy eintlik 'n skrywer is. Lees wat kry ek Vrydag in my inbox:
Pete wil nie aan al die goedjies eet wat ek by die petshop kry om sy dieet aan te vul nie. Hy kyk verstom daarna en kak daarop, ek koop toe by die Tesco vir hom 'n pak saad genaamd Trill. Nou, ek sou ook met groot moeite iets geeet het genaamd Trill. Dit lyk nou of hy effe hardlywig is en die uitskeisel bly aan sy stert sit - as ek dit probeer afhaal, vlie hy verwoed in die hok rond, verloor al sy vere dat dit in Hano se boks CDs in val, en klim dan in die waterbak in sodat die water so melkerig word. In die aand in die donker is dit makliker want ek dink hy is dalk nagblind.
Om Pete te verstaan het ek op 'n website ingeskryf Know your Budgie. Die vrou maak of budgies die antwoord is vir alle probleme en besing hulle lof dat die spoeg spat, maar gee net genoeg raad sodat jy eintlik haar budgie
boek moet koop. Ek hoor hulle eet vrugte maar die aarbei het muf geword waar ek hom gehang het. Hy het die spanspek aangeval en ek het die vrugte poging toe maar gelos.
Die tit kom maak ook toe nes in ons dak op die tweede verdieping en ek en Hano staan een oggend en koffie drink buite toe 'n klein tit met 'n plop in my tamaties land. Geen voel word uit sy nes geskop op my beat nie, ek probeer toe eers die outjie voer met papppies wat ek gaan koop het spesiaal. Hy weier maar lyk sterk, ek google en sien mens moet kyk of jy hulle nie weer in die nes kan kry nie. Makliker gese as gedoen waarvan Hano kan getuig.
Ek het hom in die dak laat klim met die besem om die spinnerakke te vermorsel, maar hy kan nie die nes sien nie, maar ons kan hulle hoor. Ek gaan leen toe die Moaning Myrtle bure (hulle baklei dag en nag) se lang lang uitrek leer, na ek my filantropiese missie verduidelik het. Dit werk ook nie lekker nie, en Hano besluit om 'n nes te bou van 'n lee melkplastiekbottel en 'n lang stok met ducktape. Hano glo aan duck tape en het selfs die Mondeor se bumper reggemaak met ducktape toe hy per ongeluk 'n fisant omgery het.
Die voel was skaars twee minute in die bleddie voelcondo toe hy weer uitspring - maar toe is die leer klaar teruggegee. Hy leun toe maar by die venster uit en sit die voel op die lysie neer en daar hardloop die outjie
Ek dink nie ek is goed met voels nie. Ek moet vir Pete gaan haal buite-netnou gaan hy dood van te veel son.
Maroela Boeke en Tierberg Boeke - Laai gerus hulle nuutste katalogus af en kyk daardeur. Hulle het 'n besonderse versameling boeke. Ek het al self van hulle bestel en hulle diens is uimuntend. Regs klik hier om die katalogus af te laai
Nico het bykans 50 jaar gelede 'n Boereorkes begin en het nog steeds 'n Boereorkes! Wat 'n prestasie! Buitendien is hy soos Cora Bodenstein sê: "Nico is 'n 'gepolishde' konsertinaspeler"!
Ek het in my Engelse nuusbrief 'n resepte eBook vol Diabetiese resepte weggegee (meer as 500 resepte), dit was nogal heel populêr gewees. Ek gaan dit hier ook weggee, jammer dit is in Engels. Regs klik hier om dit af te laai. - (932kb)
As daar iets is waaroor hy soos ‘n valk waak, is dit sy garage. Omtrent sy kerk daardie. Synde ‘n tegniese man met ‘n passie vir masjinerie, is dit ‘n skatkis vir ons kompleks se gereedskaplose mans. Min dae dat hier nie iemand aangewaai kom vir skuurpapier of ‘n teël of jumpers nie.
Toe ons hier gekoop het, was dit omrede van die tandemgarage. Spasie vir twee motors. Maar daar’s selde plek vir ‘n motor. Want dis ‘n pakstoor en museum en oorlog-arsenaal. As jy tot by die werksbank wil deurdring, is dit soos die labirint wat die hasie moet loop om by die wortel te kom. Oral loop jy jou vas.
“Alles in die boks vir R20. Die Schumann-goed is joune.” Hy raak verterend aan my wang. In die agtergrond speel Don’t forget to remember me op die radio-stellasie wat teen die muur gemonteer is. “Toe gee die ou my dié by,” en hy wys ‘n winkelhaak wat sweerlik uit Simon van der Stel se tyd aankom.
Soms het ek skuldig gevoel oor die manne wat kom leen en op verfdromme in die garage sit en bier drink en mans-geselse uitpak, asof dit die geselligste nessie op aarde is. Not-to-worry oor die chaos.
Ek het stilweg omgedraai. Want toe weet ek: ‘n Man moet ‘n loopgraaf hê waar hy kan koes vir die lewe se grofgeskut. ‘n Waenhuiskerk vir bid. ‘n Jabbokdrif vir worstelinge. ‘n Kerkhof vir begrafnis hou.
Dis nou die tyd van kerkbasare, kermisse en familiefeeste en ek word gereeld gevra vir grootmaat resepte, hier is 'n paar vir julle volgende kermis.
Meng droë bestanddele in groot mengbak. Klits die eiers, water, asyn en olie saam en roer of klits die droë bestanddele by. Meng tot glad. Smeer die warm pan met 'n bietjie olie net vir die eerste pannekoek. Die res van die beslag word gebak sonder om olie in die pan te sit.
Wenk: Vergroot die resep deur 'n groot, ryp boerpampoen sag te kook, deur 'n sif te druk, en saam met ses gerasperde Granny Smith-appels en 10 fyngedrukte ryp piesangs by die mengsel te voeg.
Braai gekapte uie tot dit deurskyn en voeg die maalvleis by. Braai die vleis tot gaar en roer deurentyd. Geur die vleismengsel met sout, peper, tiemie en neutmuskaat na smaak en bind dit met die gaar, fyngedrukte aartappels.
Smeer oondskottel en voer met deeg uit. Verf die onderste kors met eierwit om te keer dat dit kluitjierig bak. Skep die vulsel in die kors en stip met klontjies botter of margarien. Bedek die vulsel met die deeg, druk die rande vas en versier met deegfatsoentjies. Maak 'n gaatjie in die middel van die kors of prik dit op 'n paar plekke sodat die stoom kan ontsnap. Verf die kors met melk of eiergeel en bak die pastei ongeveer 35 minute lank.
Voeg al die ander bestanddele by die vleismengsel en roer goed deur. Bedek met water, sit die deksel op en laat prut ongeveer 'n uur lank oor lae hitte. Roer nou en dan en voeg bietjies-bietjies kookwater by, indien nodig.
Haal die vleismengsel van die stoof af en skep in 'n groot oondbraaipan of afsonderlike foeliebakkies. Maak die vleismengsel liggies glad met die agterkant van 'n lepel - moenie die vleis vasdruk nie.
Klits die eiers en melk liggies saam en giet die helfte van die eiermelk oor die vleis. Bak tot die eier gestol het. Giet die orige eiermelk oor die bobotie, druk blare daarin en bak tot goudbruin.
Ek wil egter nou vir jou ietsie vra, ek ken nie jou agtergrond nie, weet nie hoe jou kinderjare was nie, hoe en waar jy groot geword het nie. Tog kom jy iewers vandaan, dra jy sekere letsels en seerkry saam, is daar emosies en verlangens diep binne jou.
Vanaand wanneer jy in jou bed klim, en die maskers waaragter jy skuil, val weg in die donkerte van die nag – waar, waar gaan jy heen?